PATVIRTINTA

Klaipėdos lopšelio-darželio „Ąžuoliukas“ direktoriaus

2020 m. gruodžio 31 d. įsakymu Nr. V-58

# KLAIPĖDOS LOPŠELIO-DARŽELIO „ĄŽUOLIUKAS“ KORUPCIJOS PREVENCIJOS TVARKOS APRAŠAS

1. **SKYRIUS BENDROSIOS NUOSTATOS**
2. Klaipėdos lopšelio-darželio „Ąžuoliukas“ Korupcijos prevencijos tvarkos aprašas (toliau – aprašas) reglamentuoja Klaipėdos lopšelio-darželio (toliau – lopšelis-darželis) korupcijos prevencijos principus, tikslus, uždavinius, korupcijos prevencijos priemones ir jų teisinius pagrindus, korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę lopšelyje-darželyje.
3. Apraše vartojamos sąvokos atitinka Lietuvos Respublikos korupcijos prevencijos įstatyme (toliau KPĮ), Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakyme Nr. 2-170 „Dėl valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“ Korupcijos rizikos analizės atlikimo tvarkoje, patvirtintoje Lietuvos Respublikos Vyriausybės 2002 m. spalio 8 d. nutarimu Nr. 601 „Dėl korupcijos rizikos analizės atlikimo tvarkos patvirtinimo“ (suvestinė redakcija nuo 2017-03-18) vartojamas sąvokas. Pagrindinės vartojamos sąvokos yra šios:

**Korupcija** – valstybės tarnautojo ar jam prilyginto asmens tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą arba neatlikimą veiksmų pagal einamas pareigas, taip pat valstybės tarnautojo ar jam prilyginto asmens veiksmai arba neveikimas siekiant, reikalaujant turtinės ar kitokios asmeninės naudos sau arba kitam asmeniui ar šią naudą priimant, taip pat tiesioginis ar netiesioginis siūlymas ar suteikimas valstybės tarnautojui, jam prilygintam asmeniui turtinės ar kitokios asmeninės naudos (dovanos, paslaugos, pažado, privilegijos) už atlikimą arba neatlikimą veiksmų pagal valstybės tarnautojo ar jam prilyginto asmens einamas pareigas, taip pat tarpininkavimas darant nurodytas veikas.

**Korupcijos pasireiškimo tikimybė** – prielaida, kad tam tikri įstaigos veiklą veikiantys išoriniai ir/ar vidiniai ir/ar individualūs rizikos veiksniai sudarys galimybes atsirasti korupcijai.

**Korupcijos rizikos veiksniai** – sąlygos, įvykiai ir aplinkybės, galinčios sudaryti prielaidas korupcijai.

1. Aprašas parengtas vadovaujantis Lietuvos Respublikos korupcijos prevencijos įstatymu (toliau KPĮ), Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 „Dėl valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“ Korupcijos rizikos analizės atlikimo tvarka, patvirtinta Lietuvos Respublikos Vyriausybės 2002 m. spalio 8 d. nutarimu Nr. 601 „Dėl korupcijos rizikos analizės atlikimo tvarkos patvirtinimo“ (suvestinė redakcija nuo 2017-03-18).

# II SKYRIUS

**KORUPCIJOS PREVENCIJOS PRIEMONĖS IR JŲ ĮGYVENDINIMAS**

1. Korupcijos prevencija įgyvendinama laikantis šių principų:
	1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių ir laisvių apsaugą;
	2. visuotinio privalomumo – korupcijos prevencijos subjektais gali būti visi asmenys;
	3. korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;
	4. korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.
2. Lopšelyje-darželyje yra taikomos šios korupcijos prevencijos priemonės:
	1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas atliekamas kiekvienų metų III ketvirtį;
	2. sudaroma komisija korupcijos prevencijos įgyvendinimo kontrolei ir stebėsenai;
	3. paruošiama korupcijos prevencijos programa, jos įgyvendinimo priemonių planas;
	4. korupcijos prevencijos programa, jos įgyvendinimo priemonių planas, korupcijos pasireiškimo tikimybės nustatymo ataskaita skelbiamos Klaipėdos lopšelio –darželio „Ąžuoliukas“ internetinėje svetainėje <https://www.darzelisazuoliukas.lt/korupcijos-prevencija/> ;
	5. lopšelio-darželio bendruomenės švietimas ir informavimas apie lopšelyje-darželyje vykdomą korupcijos prevenciją.

#  III SKYRIUS

**KORUPCIJOS TIKIMYBĖS NUSTATYMO VYKDYMO TVARKA IR IŠVADOS**

**PATEIKIMAS**

1. Lopšelyje-darželyje kartą per metus iki III ketvirčio pabaigos atliekama korupcijos rizikos analizė, kurios metu direktoriaus įgalioti asmenys vykdo korupcijos prevenciją ir kontrolę lopšelyje-darželyje, pateikia motyvuotą išvadą dėl korupcijos pasireiškimo tikimybės, jos mažinimo, vadovaujantis lopšelio-darželio veiklos sričių, kuriose egzistuoja didelė korupcijos pasireiškimo tikimybė:
	1. vaikų priėmimas į ikimokyklinio ir priešmokyklinio ugdymo grupes;
	2. darbuotojų personalo formavimas (priėmimo į darbą procedūrų skaidrumas ir viešumas);
	3. darbuotojų skatinimas, priedų, išeitinių kompensacijų mokėjimo tvarka, naujų pareigybių steigimas;
	4. viešųjų pirkimų organizavimas, jų vykdymas (neviešinama informacija teisės aktų nustatyta tvarka, neatskiriamos pirkimų funkcijos, neužtikrinami nešališkumo ir konfidencialumo reikalavimai, nedeklaruojami privatūs interesai, neužtikrinama tiekėjų konkurencija, pirkimo sąlygos pritaikomos konkrečiam tiekėjui / pirkimo objektui ir pan.;
	5. lėšų iš valstybės ar savivaldybės biudžeto, tėvų, rėmėjų paramos lėšų pajamų panaudojimas, informacijos apie gautą paramą viešinimas;
	6. finansavimą gavusių projektų vykdymas, gautų lėšų tikslingas naudojimas;
2. Korupcijos pasireiškimo tikimybės nustatymo etapai:
	1. pasirenkama sričių, kuriose egzistuoja didelė korupcijos pasireiškimo tikimybė;
	2. įvairių teisės aktų, atitinkančių pasirinktą sritį, analizavimas, peržiūra;
	3. išvados dėl korupcijos pasireiškimo tikimybės lopšelyje-darželyje pateikimas.
3. Atlikus korupcijos pasireiškimo tikimybės nustatymą, įgaliotas asmuo už korupcijos prevenciją pateikia tvirtinti lopšelio-darželio direktoriui motyvuotą išvadą dėl korupcijos pasireiškimo tikimybės lopšelyje-darželyje.

 9. Patvirtinta išvada dėl korupcijos pasireiškimo tikimybės lopšelyje-darželyje pateikiama Klaipėdos miesto merui.

 **IV SKYRIUS PRANEŠIMŲ PATEIKIMO, PRIĖMIMO, REGISTRAVIMO IR INFORMACIJOS PERDAVIMO TVARKA APIE KORUPCIJOS ATVEJĮ LOPŠELYJE-DARŽELYJE**

 13. Pranešimai gali būti pateikiami:

 13.1. telefonu;

 13.2. lopšelio – darželio elektroninio pašto adresu: info@darzelisazuoliukas.lt

 13.4. tiesiogiai atvykus į lopšelį-darželį;

 13.5. atsiuntus paštu (Mogiliovo 10, Klaipėda)

 14. Asmeniui, atsakingam už korupcijos prevenciją ir kontrolę, pateikiamame pranešime turi

 būti nurodyta:

 14.1. asmuo ar asmenys, kurio(-ių) veikimas ar neveikimas galimai turi piktnaudžiavimo,

 susijusių su korupcija požymių;

 14.2. asmuo ar asmenys, apie kurį(-iuos) yra duomenų, kad jie gali žinoti apie pranešime

 nurodytas aplinkybes;

 14.3. įvykio aplinkybės (laikas, vieta ir kt.) bei kiti duomenys, pranešėjo nuomone, turintys

 reikšmės pranešimui nagrinėti.

 15. Pranešimą apie korupciją teikęs asmuo taip pat gali pateikti dokumentus, nuotraukas ar kitus įrodomus, patvirtinančius pranešime nurodytas aplinkybes. Pranešimas turėtų būti pasirašytas jį surašiusio asmens. Kai pranešimas pateikiamas žodžiu, o jį užrašo asmuo, atsakingas už korupcijos prevenciją ir kontrolę, patvirtinama pranėšėjo ir surašiusio asmens parašu.

 16. Pranešimai, pateikti asmeniui, atsakingam už korupcijos prevenciją ir kontrolę, ir atitinkantys šiame apraše nurodytus reikalavimus, registruojami pranešimų, susijusių su korupcija, apskaitos

žurnale (1 priedas).

 17. Raštu pateikti pranešimai, kita rašytinė informacija pridedami prie žurnalo, apie pridėtą (- us) dokumentą(-us) pažymima žurnale, nurodant, kokie dokumentai pateikti, pateiktų dokumentų puslapių skaičių. Jei asmuo pranešimo turinį išdėsto žodžiu, asmuo, atsakingas už korupcijos prevenciją ir kontrolę, trumpą pranešimo turinį surašo žurnale.

 18. Asmuo, atsakingas už korupcijos prevenciją ir kontrolę, priimtą, užregistruotą pranešimą bei su pranešimu susijusią informaciją išnagrinėja ir ištiria kartu su lopšelio-darželio direktoriaus įsakymų konkrečiam atvejui nagrinėti sudaryta korupcijos prevencijos komisija. Tyrimo metu įvertinama ar darbuotojo, dėl kurio gautas pranešimas, veikoje yra piktnaudžiavimo, susijusių su korupcija, požymių. Tyrimo išvada pateikiama lopšelio-darželio direktoriui tvirtinti. Nustačius, jog darbuotojas įvykdė korupcinio pobūdžio veikas, jis atsako teisės aktų nustatyta tvarka.

 19. Asmenys, susipažinę su pranešime gauta informacija, privalo užtikrinti informacijos konfidencialumą. Asmenys, neužtikrinę gautos informacijos konfidencialumo, atsako teisės aktų nustatyta tvarka.

**V SKYRIUS KORUPCIJOS PREVENCIJOS PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ**

 20. Asmuo įgaliotas vykdyti korupcijos prevenciją ir jos kontrolę lopšelyje-darželyje, rengia ir teikia lopšelio-darželio direktoriui tvirtinti korupcijos prevencijos programą ir jos įgyvendinimo planą.

 21. Asmuo, atsakingas už korupcijos prevenciją lopšelyje-darželyje, pateikia korupcijos prevencijos programos įgyvendinimo priemonių plano vykdymo ataskaitą lopšelio-darželio direktoriui.

**VI SKYRIUS BAIGIAMOSIOS NUOSTATOS**

 23. Šio aprašo nuostatas įgyvendina lopšelio-darželio direktorius, asmuo, atsakingas už korupcijos prevenciją ir jos kontrolę lopšelyje-darželyje, lopšelio-darželio darbuotojai.

 24. Šio aprašo nuostatų įgyvendinimą koordinuoja ir kontroliuoja asmuo, atsakingas už korupcijos prevenciją ir jos kontrolę lopšelyje-darželyje.

 25. Lopšelyje-darželyje už korupcijos prevenciją ir jos kontrolę atsako lopšelio-darželio direktorius.